[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000007", "text": "Mae\u2019n anochel fod y cyfyngiadau symud yn anodd i ni i gyd, ond gall y rheini a\u0302 theuluoedd ifanc i\u2019w cefnogi a all hefyd fod yn wynebu colli incwm ar ben holl bryderon eraill COVID-19 fod yn wynebu anawsterau unigryw. Fel rhai o\u2019r rhai cyntaf i dderbyn arian gan Gronfa Argyfwng y Gwasanaethau Gwirfoddol, mae Home-Start Cymru yn gobeithio y gallan nhw gynnig help llaw."}, {"text_idx": "#000008", "text": "Daeth Home-Start Cymru i fod pan unwyd saith Home-Start lleol llai o faint yn 2019. Maen nhw\u2019n gweithio gyda theuluoedd a phlant ifanc drwy fodel cymorth ymweliadau cartref dan arweiniad gwirfoddolwyr, sy\u2019n cyfuno rhwydwaith o wirfoddolwyr mewn cymunedau ar hyd a lled Cymru ag arbenigedd proffesiynol."}, {"text_idx": "#000009", "text": "Mae bod yn rhiant yn her ar y gorau, ac mae teuluoedd dan fwy o bwysau yn ystod yr argyfwng cyfredol gan eu bod yn fwyfwy ynysig. A dyna pryd y gall Home-Start Cymru helpu \u2013 maen nhw wedi addasu eu hymweliadau cartref i gymorth o bell, gyda gwirfoddolwyr yn cysylltu\u2019n rheolaidd dros y ffo\u0302n/ar neges fideo i gynnig cymorth emosiynol yn ystod y cyfnod anodd hwn."}, {"text_idx": "#000010", "text": "Daw\u2019r gwirfoddolwyr o\u2019r cymunedau y maen nhw\u2019n eu cefnogi, ac mae\u2019r gwaith yn gwneud gwahaniaeth go iawn, nid yn unig i deuluoedd, ond mae hefyd yn eu helpu i deimlo bod ganddyn nhw ddiben ac mae\u2019n ailgysylltu cymunedau."}, {"text_idx": "#000012", "text": "Daw gwirfoddolwyr Home-Start o lawer o wahanol gefndiroedd. Bydd pob un ohonynt yn cael hyfforddiant Home-Start cyn dechrau cynorthwyo teuluoedd. Gallwch chi weld mwy o\u2019u gwaith da yn "}]